သင်ခန်းစာ (၁ဝ)

ငရဲမီးအိုင်

နိုဝင်ဘာလ ၂၆ - ဒီဇင်ဘာလ ၂

ဥပုသ်နေ့မွန်းလွဲပိုင်း နိုဝင်ဘာလ ၂၆ ရက်

ဖတ်ရန်ကျမ်းချက်များ။ မာကု၊ ၉း၄၂-၄၈။ မာလခိ၊ ၄း၁။ ယုဒ၊ ၇။ ၁တိ၊ ၂း၅။ တမန်၊ ၂း၂၉၊၃၄၊၃၅။ ၁ယော၊ ၅း၃-၁၂။

အလွတ်ကျမ်းချက်

 ‘‘ခပ်သိမ်းသောအရာကိုစုံစမ်း၍ ကောင်းသောအရာကို အမြဲ ကိုင်စွဲကြလော့’’ (၁သက်၊ ၅း၂၁)။

 အီတလီလူမျိုးကဗျာဆရာ ‘‘ဒန်တီအော်လိုက်ဟရီ’’ (၁၂၆၅-၁၃၂၁) သည် ကျော်ကြားသောလုပ်ဆောင်ချက်တစ်ရပ်ကို ပြုခဲ့သည်။ လူသေပြီးဝိညာဉ်ရောက်ရှိရာနေရာအကြောင်းကို ရယ်စရာအဖြစ်ဖန်တီး ထားသည်။ ဝိညာဉ်သည် ငရဲအဝီစိသို့ရောက်ခဲ့သည်။ လူ၏ဝိညာဉ်သည် မိမိကိုယ်ကိုပြန်၍ဆယ်ယူပြီး ကောင်းကင်သို့တက်သွားသည်။ ပရဒိသုဘုံသို့ ရောက်သွားသည်။ ဘုရားသခင်၏ ရှေ့တော်မှောက် ဝင်ရသော အခွင့်ရရှိသည်။

 ကဗျာတစ်ပုဒ်ဖြစ်နေသော်လည်း သူ၏စာသားများမှာ ခရစ်ယာန် တို့၏စိတ်ကို ဖမ်းစားသွားသည်။ အထူးသဖြင့် ရောမအသင်း၏ ယုံကြည်မှုကိုလွမ်းမိုးသွားသည်။ မသေနိုင်သောဝိညာဉ်သည် ငရဲ သို့မဟုတ် ငရဲခန်း သို့မဟုတ် ပရဒိသုဘုံသို့ရောက်ရှိကြောင်းကို အသင်းတော်၏ အခြေခံယုံကြည်ချက် သို့ ထည့်သွင်းသွန်သင်လျက် ရှိသည်။ မိရိုးဖလာပရိုတက်စတန့်ဂိုဏ်းများ သည်လည်း ထိုသို့သော မသေနိုင်သည့်ဝိညာဉ်ကိုယုံကြည်ကာ လူသေသွားလျှင် ပရဒိသုဘုံသို့ တက်သွားခြင်း သို့မဟုတ် ငရဲသို့ရောက်သွားခြင်းကို အပီအပြင် ယုံကြည်တော့သည်။ အမှန်မှာ အကယ်၍ လူ၏ဝိညာဉ် မသေနိုင်လျှင်၊ ခန္ဓာ ပျက်သွားသော်လည်း တစ်နေရာရာသို့ရောက်ရှိနေလျှင် လူ၏သဘောသဘာဝ အကြောင်းကို နားလည်လွဲနေခြင်းဖြစ်၍ ကြောက်ဖွယ် ကောင်းသောဘုရားတရား သွန်သင်ခြင်းအမှားကြီးကို ပြုလုပ်နေကြခြင်းဖြစ်သည်။

 ယခုအပတ်ကျမ်းစာနှင့်မညီသော သွန်သင်မှုအကြောင်းကို ကျွနု်ပ်တို့ ဝေငှလေ့လာရပါမည်။ ထိုနည်းတူသေဆုံးပြီးနောက် မည်သို့ရှိမည့်အကြောင်း ကို ကျမ်းစာအရသိရှိသွားရမည်ဖြစ်သည်။

တနင်္ဂနွေနေ့ နိုဝင်ဘာလ ၂၇ ရက်

မသေနိုင်သောပိုးလော

 မာကု၊ ၉း၄၂-၄၈ နှင့် ဟေရှာယ၊ ၆၆း၂၄ ကိုနှိုင်းယှဉ်ဖတ်ပါ။ ‘‘ပိုးမသေ’’ ဟုရေးသားထားခြင်းအပေါ် မည်သို့နားလည်သနည်း (မာကု၊ ၉း၄၈)။

--------------------------------------------------------------------------------------------------

 အချို့တို့သည် မာကု၊ ၉း၄၈ မှဖော်ပြသော ‘‘ပိုး’’ ကို တစ်ခုကိန်း သဘောဖြင့် အနက်ပြန်အဓိပ္ပာယ်ဖော်ကာ သေဆုံးသွားသူ၏ဝိညာဉ်သည် လူဆိုး၏ဝိညာဉ်ဖြစ်မည်ဆိုလျှင် ငရဲသို့ပျံဆင်းသွားပြီး မသေနိုင် တော့သော ဝိညာဉ်အဖြစ် ထာဝရငရဲခံနေရသည်ဟုဆိုကြသည်။

 သို့သော် ထိုကဲ့သို့လိုမျိုး အနက်ဖော်ရေးသားချက်မျိုးမှာ သမ္မာကျမ်းစာ နှင့်ကိုက်ညီမှုမရှိ။ သမ္မာကျမ်းစာ၏ဖော်ပြချက်အရ သေသူသည် အသိစိတ် လုံးဝမရှိတော့ပါ။ သမ္မာကျမ်း၏ နောက်ခံရေးသား ချက်ကိုလည်း အရေးစိုက် ခြင်းမရှိသောသဘောမျိုးသက်ရောက်သည်။ အမှန်တကယ်တစ်ခုကိန်းယူထား သော ထို ‘‘ပိုး’’ သည် ‘‘ပိုးများ’’ ဟု အများကိန်း အဖြစ်သတ်မှတ်ရမည်။ဝမ်းနည်းစရာမှာ များစွာသော ပရိုတက်စတင့်များသည် ယနေ့ ထာဝရ အသက်ဆုံးရှုံးသူများ ထိုကဲ့သို့

ခံ နေရသည်ဟု ယုံကြည်ကြသည်။

 မာလခိ၊ ၄း၁ နှင့် ယုဒ၊ ၇ ကိုဖတ်ပါ။ ယင်းကျမ်းချက်များသည် ‘‘ငရဲမီးအိုင်’’ အကြောင်းကို ကျွနု်ပ်တို့နားလည်နိုင်အောင် မည်သို့ အကူအညီ ပေးသနည်း။ ယေရှုရှင်မည်သို့ဖော်ပြခဲ့ကြောင်း ‘‘ထာဝရ ငရဲမီးအိုင်’’ (မသဲ၊ ၁၈း၈) ‘‘ငြိမ်းသတ်၍မရသောမီး’’ ဖြစ်ပါသလား (မာကု၊ ၉း၄၃)။

--------------------------------------------------------------------------------------------------

 ‘‘ထာဝရ’’ ဟုဆိုသော (ဟေဗြဲဝေါဟာရအားဖြင့် ‘‘အိုလမ်’’ ဟေလသ ဝေါဟာရအားဖြင့် ‘‘အိုင်ယွန်’’ ‘‘အိုင်ယွန်နီးအော့စ်’’ တို့သည် ကွဲပြားသောအဓိပ္ပာယ်ရှိသည်။ အခြေအနေအပေါ်မူတည်ပြီး အကြောင်းအရာ၏လားရာလမ်းကြောင်းကို အနက်ဖွင့်ရသည်။ ဥပမာ ထာဝရဘုရားနှင့်အဆွေဖွဲ့သောအချိန်ကို (တရားဟော၊ ၃၃း၂၇) ၌ ‘‘ထာဝရ’’ ဟု အချိန်ကိုသမုတ်မှုပြုထားသည်။ ထာဝရ အမြဲတည်တော် မူသောဘုရားရှင် ကိုစဉ်းစားသော် လူတို့၏နေထိုင်အသက်ရှင်ခြင်းနှင့် (ထွက်၊ ၂၁း၆) ‘‘ထာဝရ’’ ထိုထာဝရစကားလုံးသည် အသက်၏ အပိုင်းအခြား အကန့်အသတ်ဖြင့် ခေါ်ဆို ခြင်းမျိုးဖြစ်သည်။ ‘‘ထာဝရမီး’’ ဟု မီး၏အချိုးအစားကိုသတ်မှတ်ရာ၊ (မသဲ၊ ၁၈း၈။ မသဲ၊ ၂၅း၄၁) ၌ ‘‘ထာဝရအစဉ်လောင်သည်’’ ဆိုလိုသောအဓိပ္ပာယ် မှာ လောင်စာ မကုန်သရွေ့ ထိုမီးသည်ငြိမ်းသတ်၍မရ၊ လောင်နေမည်ဖြစ်သည်။ ဆိုးယုတ်သောသူများမကုန်မချင်း ယင်းထာဝရမီးဟုတင်စားသောမီးသည် လောင်နေမည်သာဖြစ်သည်။ အစွန်းအစလေးပင်ချန်ထားမည်မဟုတ်။ ‘‘အရင်း အဖျားမျှမကျန်’’ စေရ (မာလခိ၊ ၄း၁)။

 ထာဝရလောင်သောငရဲမီးဟုခေါ်သောအဓိပ္ပာယ်မှာ အပြစ် မကုန်မချင်း မငြိမ်းသောမီးဟုအဓိပ္ပာယ်ရှိသည်။ ဆိုးသောသူများကို ထာဝရ ငရဲမီးဖြင့် အပြစ်ပေးသောအယူအဆသည် အရေးတကြီး အကြောင်းတစ်ခုဖြစ်လာခဲ့သည်။ ဆိုးသောသူများသည် အစဉ်ထာဝရ ခံစားနေရလျှင် မကောင်းမှုဒုစရိုက်အပြစ်သည် ပျောက်ဆုံခြင်းမရှိ၊ ရှိနေမြဲဖြစ်မည်သာရှိသည်။ လူသားတို့၏အသက် အရင်းအမြစ်မှာ ထာဝရဘုရားထံမှဖြစ်သည် (တရားဟော၊ ၃၂း၃၉။ ဆာလံ၊ ၃၆း၉)။ ‘‘ဆိုးသော သူသည် အသေခံခြင်းအမှုကို ငါနှစ်သက်သည်မဟုတ်’’ (ယေဇကျေလ၊ ၃၃း၁၁)။ သို့ဖြစ်လျှင် ဘုရားသခင်သည် မသေနိုင် မဆုံးနိုင်ဘဲ အမြဲဒုက္ခငရဲကိုခံစားရမည်အဖြစ်ကို နှစ်သက်နိုင်ပါမည်လား။ ထိုသို့ရှိမည့်အစား အဆုံးစီရင်ခြင်းသည် သာ၍ ကောင်းမည် မဟုတ်ပါလော။ ဆိုးသောသူတို့သည် မိမိတို့၏အပြစ်အတိုင်း စီရင်ခြင်း ခံရမည်ဆိုလျှင် (ဗျာ၊ ၂ဝး၁၂) ခဏသာ အသက်ရှင်ခဲ့ရသောလူ့ဘဝအတွက် အဘယ်ကြောင့်အစဉ်ထာဝရ ငရဲခံရ မည်နည်း။

 ‘‘ထာဝရငရဲမီးအိုင်’’ နှင့်ဆိုင်သော သမ္မာကျမ်းစာ၏ ကျမ်းချက်တိုင်းသည် မိလေနိကပ်ကာလ၏နောက်ပိုင်းကိုသာ ရည်ညွန်း ထားသည်။ ဗျာဒိတ်၊ ၂ဝ ၏ ‘‘ငရဲမီးအိုင်’’ အကြောင်း သင်ခန်းစာ ၁၃ ကိုပြန်ကြည့်ပါ။ သို့ဖြစ်၍ အစဉ်လောင်နေလျက်ရှိသောငရဲမီးဟု ပြောဆိုသော အရာသည် ကျမ်းစာနှင့်မကိုက်ညီပါ။

 ငရဲမီးအိုင်အကြောင်းကိုပြောဆိုရင်း ဘုရားရှင်၏ မေတ္တာတော် အစစ် အမှန်အကြောင်းကိုဆင်ခြင်ပါ။ ထာဝရအဆုံးမရှိသော အပြစ်ဒဏ်ကို ပေးမည် ဟု သင်ယုံကြည်ပါသလား။

အင်္ဂါနေ့ နိုဝင်ဘာလ ၂၉ ရက်

‘‘ဖူဂါတြီ’’အရပ်မှသန့်ရှင်းသူများ

 ရောမအသင်းတော်မှစွဲကိုင်ထားသော အခြေခံယုံကြည်ချက် တစ်ခုမှာ သေသွားသောသူတစ်ဦးသည် ငရဲမရောက်သေး၊ ကောင်းကင် မရောက်သေးဘဲ ကြားလမ်းခုလပ်အရပ် ‘‘ဖူးဂါတြီ’’ တွင် ခေတ္တနေရ သေးသည်။ ထိုသို့ ‘‘ဖူဂါတြီ’’ အရပ်တွင်ရှိနေချိန်၌ မိမိတို့ အတွက် အခွင့်အရေးရှိနေသေး သည်။ ထို ‘‘ဖူဂါတြီ’’ အရပ်မှသည် ‘‘ပရဒိသုဘုံ’’ ကောင်းကင်ဘုံသို့ တက်သွားနိုင်သေးသည်။ သို့သော် ထိုသူ၏ ဒုက္ခ နည်းပါးသွားစေရန်အတွက် လည်းကောင်း၊ ကောင်းကင်ဘုံ တက်နိုင်ရန် အတွက်လည်းကောင်း ကျန်ရစ်သူ မိသားစု၊ မိမိ ချစ်ရသော သူတစ်ဦး တစ်ယောက်က ဆုတောင်းပေးရသည်။ ကောင်းမှုပြု ပေးရသည်။

 ရောမအသင်းတော်မှ ‘‘ဖူဂါတြီ’’ နှင့်ပတ်သက်သော အမေးအဖြေ လေ့လာခြင်းတွင် ရေးသားထားသည်မှာ ‘‘ဘုရားရှင်၏ကရုဏာတော်နှင့် မိတ်သဟာယအတွင်း သေလွန်သွားသူတစ်ဦး သို့မဟုတ် သူတိုင်း ဆေးကြောခြင်းကို ပြည့်စုံစွာမရသေးသောကြောင့် ထာဝရ ကယ်တင်ခြင်း ရရှိဖို့ရန် လိုအပ်သေးသည်။ သို့သော် သေဆုံးသွားပြီးနောက်ပိုင်း ဆေးကြော ခြင်းကိုခံရသည်။ ထိုသို့ပြုမှသာ လိုအပ်သော သန့်ရှင်းခြင်းကို ရရှိပြီး ကောင်းကင် ဘုံသို့ ပျော်ရွင်စွာဝင်ရောက်နိုင်မည်’’ ‘‘ဖူဂါတြီ’’ တွင် ဒုက္ခခံနေရသူ အတွက် ဒုက္ခဆင်းရဲခြင်းပေါ့ပါးသွားစေရန် မိမိကို ချစ်သောကျန်ရစ်သူတစ်ဦးဦး မှဆုတောင်းပေးခြင်း၊ သေသွားသူကိုယ်စား ကောင်းမှုတစ်မျိုးမျိုးကိုလုပ်ဆောင် ပေးရသည်။ ‘‘အသင်းတော် သည်လည်း ထိုသေဆုံးသူအတွက် ကိုယ်စား အလှူလုပ်ပေးခြင်း၊ သေဆုံးသူ အလိုပြည့်စေရန်လုပ်ဆောင်ပေးခြင်းများ စသည့် ကောင်းမှုမျိုးကို လုပ်ပေးရန် သတ်မှတ်ပေးထားသည်’’

 ဒေသနာ၊ ၉း၁ဝ။ ယေဇကျေလ၊ ၁၈း၂ဝ-၂၂ နှင့် ဟေဗြဲ၊ ၉း၂၇ ကိုဖတ်ပါ။ ‘‘ဖူဂါတြီ’’ ကိစ္စနှင့်ပတ်သက်၍ အဆိုပါကျမ်းချက်များက မည်သို့ ချေပထားသနည်း။

--------------------------------------------------------------------------------------------------

 ‘‘ဖူဂါတြီ’’ နှင့်ပတ်သက်၍ တရားသေလက်ခံထားသော အယူသည် ဗာဟီရဝါဒ (မည်သည့်ကမ္ဘာ့ဘာသာတစ်မျိုးမျိုးမျှမယုံကြည်) တို့ကျင့်စဉ် ဖြစ်သော သေဆုံးသွားသူအတွက် ငရဲခန်းမှ လွတ်မြောက်အောင် ဆုတောင်း ပေးခြင်းဓလေ့နှင့် ပေါင်းလိုက်ခြင်း ဖြစ်သည်။ ယင်းအယူဝါဒသည် ကျမ်းစာ မှသွန်သင်သော (၁) သေဆုံးသွားသူသည် အိပ်ပျော်ခြင်းနှင့် သင်္ချိုင်းအတွင်း နားနေသည်။ မည်သည့်အရာမျှမသိရှိ (ဒေ၊ ၉း၁ဝ)။ (၂) ကျဆုံးခဲ့သော လူသား တစ်ဦးသည် မည်မျှပင်ဖြောင့်မတ်ခြင်းနှင့်ရှိနေပါစေ၊ အခြားသော ကျဆုံး နေသည့်လူသားတစ်ဦးအဖြစ် ပြောင်းလဲသွားနိုင်ခြင်းမရှိ (ယေဇကျေလ၊ ၁၈း၂ဝ-၂၂)။ (၃) ကျွန်ုပ်တို့အတွက်တောင်းပန်ပေးနိုင်သူသည် ယေရှု ခရစ်တော် တစ်ပါးတည်းသာ (၁တိ၊ ၂း၅)။ နှင့် (၄) သေဆုံးပြီးနောက် ရင်ဆိုင်ရ မည်မှာ နောက်ဆုံးတရားစီရင်ခြင်းသာဖြစ်သည်။ နောင်တရခွင့် မရှိတော့ပါ။ လူ့ဘဝအတွက်ကဏဆုံးသွားပြီဖြစ်သည် (ဟေဗြဲ၊ ၉း၂၇)။

 ‘‘ဖူဂါတြီ’’ ကိစ္စနှင့်ပတ်သက်၍ ထိုအယူသည် ကျမ်းစာကို ဆန့်ကျင် နေသည့်အပြင် ထာဝရဘုရားရှင်၏ စာရိတ္တတော်ကိုပင် ထိခိုက်နေသည်။ အမှန်မှာ ‘‘စာတန်သည် ကျွန်ုပ်တို့၏ ကောင်းကင် ခမည်းတော်နှင့်ပတ်သက်သော စာရိတ္တအကြောင်းကို တလွဲ အဓိပ္ပာယ် ဖော်ကာ မှားယွင်းအောင်ပြုခြင်းကြောင့် ကျဆုံးခဲ့ရသူဖြစ်သည်။ ဝိညာဉ်မသေနိုင်ဟူသောအယူကို စတင်သွတ်သွင်း သူဖြစ်သည်။ ကမ္ဘာ အဆက်ဆက်လောင်ကျွမ်းသော ငရဲမီးအိုင်သည်လည်း စာတန်၏ ဖန်တီးချက်ဖြစ်သည်။ ‘‘ဖူဂါတြီ’’ သည်လည်း စာတန်၏တီထွင် ချက်ဖြစ် သည်။ ယင်းသွန်သင်ချက်သည် ထာဝရဘုရားရှင်၏စာရိတ္တတော်ကို မှားယွင်းစွာနားလည်စေသည်။ ထာဝရဘုရားသည် အဦငိးကြီးသည်၊ ကလဲ့စားချေ စိတ်အပြည့်ရှိသော၊ စိတ်ရှိသလိုရက်စက်တတ်သော၊ ခွင့်လွတ်ခြင်းတရား မရှိသောဘုရားဟူ၍ ပုံဖော်လိုခြင်းဖြစ်သည် သေဆုံးသွားသူတစ်ယောက်သည် အိပ်ပျော်နေမည့်အစား ခရစ်တော် ကြွလာခြင်းကို စောင့်နေသည့်အသွင်မျိုးဖြင့် ဖူဂါတြီ၏ ရှုထောင့်အရ ဒုက္ခခံစားနေရသောသူတို့သည် လာရောက်ခေါ်ထုတ်မည့်သူ တစ်ဦးဦးကို စောင့်နေသည့်ပုံစံဖော်ထားသည်။

 ‘‘ဖူဂါတြီ’’ သို့မဟုတ် အဆုံးမရှိသောငရဲမီးအိုင်ကဲ့သို့ မှားယွင်း သော သွန်သင်ချက်များသည် ကျွန်ုပ်တို့အတွက် အရေးကြီးသော သွန်သင်ချက် ဖြစ်ပါသလား။ ကျွနု်ပ်တို့ယုံကြည်ချက်သည်အရေးကြီးပြီး ကျွနု်ပ်တို့ယုံကြည် သောသူသည် အရေးမဟုတ်ပါသလား။

ဗုဒ္ဓဟူးနေ့ နိုဝင်ဘာလ ၃ဝ ရက်

ခန္ဓာမဲ့ဝိညာဉ်များနှင့်ပရဒိသုဘုံ

 ပရိုတက်စတင့်အသင်းတော်တို့သည် ‘‘ဖူဂါတြီ’’ သွန်သင်ချက်ကို မယုံကြည်ကြသည့်တိုင် သေဆုံးသွားသော ဖြောင့်မတ်သူများ၏ ဝိညာဉ်တို့ သည် ဘုရားရှင်၏ရှေ့တော်၌ ပရဒိသုဘုံကိုရရှိပြီး ပျော်ရွင်နေ ကြသည်ဟု ယုံကြည် မှုရှိကြသည်။ အချို့သူများက ထိုဝိညာဉ်တို့ ကို ခန္ဓာမဲ့ ဝိညာဉ်များဖြစ်သည်ဟု ဆိုကြသည်။ သို့သော် ဘုန်းတန်ခိုး၏ ဝိညာဉ်ခန္ဓာဖြင့် ဖုံးအုပ်ထားသည်ဟု ဆိုသည်။

 သေသွားသောသူသည် အသက်ဝိညာဉ်ရှိနေဆဲဟု ယုံကြည်မှု အမျိုးမျိုး ပေးထားကြသည်တိုင် ထိုအယူများသည် ကျမ်းစာ၏ သွန်သင်ချက်နှင့်မကိုက်ညီပါ။ ကျမ်းစာ၏သွန်သင်ချက်မှာ နောက်ဆုံး ရှင်ပြန်ထမြောက်လာမည်။ တရားစီရင်ခြင်းခံရမည်ဟုဖော်ပြသည်။ အဘယ်ကြောင့်ထမြောက်ခြင်းနှင့် တရားစီရင်ခြင်းရှိရသနည်း (ဗျာ၊ ၂ဝး၁၂-၁၄)။ အကယ်၍ ဖြောင့်မတ်သူ တို့၏ဝိညာဉ်သည် ပရဒိ သုဘုံ၌စံနေရပြီးဆိုလျှင် ထမြောက်စရာအကြောင်း၊ တရားစီရင်ခြင်း ခံရစေရန်အကြောင်းမရှိတော့ပါ။

 တမန်၊ ၂း၂၉၊၃၄၊၃၅ နှင့် ၁ကော၊ ၁၅း၁၆-၁၈ ကိုဖတ်ပါ။ ယင်းကျမ်းချက်တို့သည် သေဆုံးသူ၏အခြေအနေနှင့် ထမြောက်မည့် အချိန်ကို စောင့်ဆိုင်းနေကြောင်း မည်သို့ဖော်ပြသနည်း။

--------------------------------------------------------------------------------------------------

 သမ္မာကျမ်းစာ၏ဖော်ပြချက်အရ ကောင်းကင်ဘုံရောက်ရှိသွား သူတို့သည် အသက်ရှင်လျက်အချိန်၊ အရှင်လတ်လတ်ဧနောက်ကဲ့သို့ ခန္ဓာ ပြောင်းလဲသွားခြင်းဖြစ်သည် (က၊ ၅း၂၄)။ ဧလိယ (၄ရာ၊ ၂း၉-၁၁) သို့မဟုတ် သေခြင်းမှထမြောက်လာသောမောရှေ (ယုဒ၊ ၉) နှင့် ခရစ်တော် နှင့်အတူ ထမြောက်လာသောသူများဖြစ်ကြသည် (မသဲ၊ ၂၇း၅၁-၅၃)။

 ကျွန်ုပ်တို့လေ့လာခဲ့ပြီးသည်အတိုင်း ‘‘ယဇ်ပလ္လင် အောက်မှ ဝိညာဉ်များ’’ သည် ထာဝရဘုရားကိုအော်ဟစ်၍ ကလဲ့စားချေပြု ပေးပါရန်တောင်းဆိုခြင်း (ဗျာ၊ ၆း၉-၁၁) သည် တရားမျှတမှုရှိရန်ကိုသာ ပုံဖော်ခြင်းဖြစ်ကာ ဝိညာဉ် သည် ထာဝရအသက်ရှင်သည့်သဘောကို ဆိုလိုခြင်းမဟုတ်ပါ။ ထိုသို့သော ကလဲ့စားချေပေးမည့်အသံမျိုးကို ပြုနေမည်ဆိုလျှင်လည်း ထာဝရဆုလာဘ်ကို ရရှိပျော်မွေ့ရခြင်းမျိုး မဟုတ်ကြောင်း ထင်ရှားပြန်သည်။ အမှန်အတိုင်းဖြစ်စဉ် မှာ သမ္မာ ကျမ်းစာအရ၊ သင်္ချိုင်းသည်သေသူများအတွက် နားနေရာနေရာ ဖြစ်သည်။ မည်သည့်အကြောင်းအရာတစ်စုံတစ်ရာမျှ မသိမကြားရဘဲ နောက်ဆုံး နေ့ရက်ထမြောက်ခြင်းကို စောင့်နေရသောနေရာဖြစ်သည်။ ထိုအချိန်ကျမှ သာလျှင် သူတို့၏အသိစိတ်သည် ပြန်လည်လာမည်။ သေဆုံးသူသည် ဖြောင့်မတ်သူဖြစ်ပါစေ၊ သူ၏ခန္ဓာမရှိသောဝိညာဉ်သည် ကောင်းကင်သို့ လည်း မရောက်မရှိပါ။ နောက်ဆုံးသောနေ့ရက် တံပိုးမှုတ်သံ ထွက်ပေါ်လာသောအချိန် တွင် ခန္ဓာနှင့်ဝိညာဉ်ပေါင်းစပ်ရန်ကိုသာ အေးငြိမ်းစွာ စောင့်နေရသည်။

ရှင်ပေါလုသည်လည်း ၁ကော၊ ၁၅း၁၈ ၌ဆိုထားသည်မှာ အကယ်၍ ထမြောက်ခြင်းအကြောင်းမရှိလျှင်၊ ခရစ်တော်၌ အိပ်ပျော်နေသူ အားလုံး သည် ပျက်စီးခြင်းသို့ရောက်ပြီဟု ဆိုထားသည်အတိုင်း အကယ်၍ သေဆုံးသူတို့သည် ကောင်းကင်သို့ရောက်ရှိနေလျှင် မည်သို့ပျက်စီးခြင်း ရောက်ရှိနိုင်မည်နည်း။ သေလွန်သွားသောအချိန်မှစ၍ ထိုကောင်းချီး မင်္ဂလာနှင့်ပြည့်သောနေရာသို့ ရောက်နေမည်သာမဟုတ်ပါလား။ ဓမ္မသစ် ကျမ်း၏အဓိကသော့ချက်နှင့် ဗဟိုကျသောသွန်သင်ချက်မှာ ခရစ်တော် ပြန်၍ကြွလာသောအချိန်၌ သေလွန် သူများပြန်လည်နိုးထလာမည့် သွန်သင်ချက်ဖြစ်သည်။ ထိုသွန်သင်ချက်သည် လူသေဆုံးသည်နှင့် ကောင်းကင်သို့ချက်ချင်းတက်သွားသည်ဟူသောအယူကို မှားယွင်းကြောင်းထောက်ပြသွန်သင်နေပါသည်။ မည်သို့ပင်ဖြစ်စေ၊ ယင်းစကား မျိုးကို ကျွနု်ပ်တို့သင်္ချိုင်း၌ မြေမြှုပ်ခြင်းအစီအစဉ်များတွင် အမြဲကြားရဆဲဖြစ် သည်။

 သေဆုံးသွားသူသည် မြေကြီး၌အိပ်စက်နေကြောင်းကို သတင်းကောင်း အဖြစ် သင်သည်အခြားသူများအား မည်သို့ နားလည်အောင် ပြောနိုင်ပါမည်နည်း။ သူတို့သည် နာကျင်ခြင်း ဒုက္ခ လုံးဝမရှိ၊ အေးငြိမ်းစွာနားနေခြင်းဖြစ်ကြောင်း သင်မည်သို့ ပြောကြား မည်နည်း။

ကြာသပတေးနေ့ ဒီဇင်ဘာလ ၁ ရက်

သမ္မာကျမ်းစာမှရှုထောင့်

 ၁ယော၊ ၅း၃-၁၂ ကိုဖတ်ပါ။ တမန်တော်ရှင်ပေါလုအနေဖြင့် ‘‘ထာဝရအသက်’’ သည် ခရစ်တော်၌တည်သောသူများသာရရှိမည်ဟု အဘယ်ကြောင့်ပြောရသနည်း။

--------------------------------------------------------------------------------------------------

 လူသားတို့မသေနိုင်သောအခြေအနေအကြောင်းကို ကျမ်းစာ၏သွန်သင် ချက်အရ ကျမ်းစာမှမဖော်ပြသောဝိညာဉ်သည် သဘာဝအလျောက်မသေနိုင် ဆိုသည့် အယူနှင့်နှိုင်းယှဉ်သော် (၁ယော၊ ၅း၁၁၊၁၂) ဆွဲယူအဓိပ္ပာယ်ဖော် ရပါမည်။ သုံးပါးတစ်ဆူဘုရားသာလျှင် သေခြင်းမရှိကြောင်းကို ကျွနု်ပ်တို့ သတိရသင့်သည် (၁တိ၊ ၆း၁၅၊၁၆)။ အသက်၏အရင်းအမြစ်တည်ရာလည်း ဖြစ်တော်မူ၏ (ဆာ၊ ၃၆း၉။ ကော၊ ၁း၁၅-၁၇။ ဟေဗြဲ၊ ၁း၂)။

 အာဒံနှင့်ဧဝ၏ကျရှုံးခြင်းမှအစဦပ၍ အပြစ်သည် ကမ္ဘာသို့ ဝင်ရောက် လာခဲ့သည် (က၊ ၃)။ သူတို့မှစ၍ ဆင်းသက်လာသောသူ လူအားလုံး ကျိန်ခြင်း၏အောက်ကျရောက်၍ အိုနာသေရသည့်အပြင် ထာဝရအသက် ဆုလာဘ်သည်လည်း ဆုံးရှုံးရတော့သည်။ သို့သော် ကျွနု်ပ်တို့ကိုချစ်တော် မူသောဘုရားရှင်သည် ကယ်တင်ခြင်း စီမံ ကိန်းကိုချမှတ်လျက် ထာဝရအသက် ပြန်လည်ရရှိစေရန် စွမ်းဆောင် ပေးခဲ့သည်။ နဂိုစတင်ခဲ့စဉ်ပေးတော်မူခဲ့သော အသက်မျိုးကို ပြန်၍ ရရှိစေရန်ဖြစ်သည်။ ရှင်ပေါလုရေးသားချက်အရ၊ ‘‘ဤ ကမ္ဘာမတည်မရှိမီ ငါတို့ကိုခရစ်တော်၌ ရွေးကောက်တော်မူသည်နှင့်အညီ ကောင်းကင်ဘုံနှင့် ဆိုင်သောအရာတို့၌ ခပ်သိမ်းသောဓမ္မမင်္ဂလာတို့ကို ခရစ်တော် အားဖြင့် ငါတို့အားပေးသနားတော်မူပြီ’’ (ဧဖက်၊ ၁း၄)။

 တမန်တော်ရှင်ပေါလုက ‘‘လူတစ်ဦး (အာဒံ) ကြောင့် အပြစ်သည် ကမ္ဘာသို့ဝင်လာ၍ အပြစ်ကြောင့်သေဆုံးကြရသည်။ ထိုနည်းတူ ‘‘လူတစ်ယောက် အားဖြင့် (ခရစ်တော်)’’ ထာဝရအသက်အတွက် ကရုဏာလက်ဆောင်သည် လူသားအားလုံးအတွက် ပြန်လည်ရရှိစေသည် (ရောမ၊ ၅း၁၂-၂၁)။ ရှင်ပေါလုသည် တည့်တည့်ရှင်းရှင်းပင် အာဒံကြောင့်ဤလောကသို့ အပြစ်ဝင်လာရ သည်ဟုဆိုသည်။ အာဒံကြောင့် သေခြင်းတရားရှိလာရသည်ဟုဆိုသည်။ လောကကြီးသို့ အပြစ်ဝင်လာခြင်း၊ သေခြင်းတရားရှိလာခြင်းသည် အာဒံကြောင့် မဟုတ်ဟု မည်သူတစ်ဦးတစ်ယောက်မျှ ငြင်းဆိုနိုင်ခြင်းမရှိပါ။

ရှင်ပေါလုသည်လည်း ၁ကော၊ ၁၅း၁၈ ၌ဆိုထားသည်မှာ အကယ်၍ ထမြောက်ခြင်းအကြောင်းမရှိလျှင်၊ ခရစ်တော်၌ အိပ်ပျော်နေသူ အားလုံး သည် ပျက်စီးခြင်းသို့ရောက်ပြီဟု ဆိုထားသည်အတိုင်း အကယ်၍ သေဆုံးသူတို့သည် ကောင်းကင်သို့ရောက်ရှိနေလျှင် မည်သို့ပျက်စီးခြင်း ရောက်ရှိနိုင်မည်နည်း။ သေလွန်သွားသောအချိန်မှစ၍ ထိုကောင်းချီး မင်္ဂလာနှင့်ပြည့်သောနေရာသို့ ရောက်နေမည်သာမဟုတ်ပါလား။ ဓမ္မသစ် ကျမ်း၏အဓိကသော့ချက်နှင့် ဗဟိုကျသောသွန်သင်ချက်မှာ ခရစ်တော် ပြန်၍ကြွလာသောအချိန်၌ သေလွန် သူများပြန်လည်နိုးထလာမည့် သွန်သင်ချက်ဖြစ်သည်။ ထိုသွန်သင်ချက်သည် လူသေဆုံးသည်နှင့် ကောင်းကင်သို့ချက်ချင်းတက်သွားသည်ဟူသောအယူကို မှားယွင်း ကြောင်း ထောက်ပြသွန်သင်နေပါသည်။ မည်သို့ပင်ဖြစ်စေ၊ ယင်းစကား မျိုးကို ကျွန်ုပ်တို့သင်္ချိုင်း၌ မြေမြှုပ်ခြင်းအစီအစဉ်များတွင် အမြဲ ကြားရဆဲဖြစ် သည်။

 သေဆုံးသွားသူသည် မြေကြီး၌အိပ်စက်နေကြောင်းကို သတင်းကောင်းအဖြစ် သင်သည်အခြားသူများအား မည်သို့ နားလည်အောင် ပြောနိုင်ပါမည်နည်း။ သူတို့သည် နာကျင်ခြင်း ဒုက္ခ လုံးဝမရှိ၊ အေးငြိမ်းစွာနားနေခြင်းဖြစ်ကြောင်း သင်မည်သို့ ပြောကြား မည်နည်း။

ကြာသပတေးနေ့ ဒီဇင်ဘာလ ၁ ရက်

သမ္မာကျမ်းစာမှရှုထောင့်

 ၁ယော၊ ၅း၃-၁၂ ကိုဖတ်ပါ။ တမန်တော်ရှင်ပေါလုအနေဖြင့် ‘‘ထာဝရအသက်’’ သည် ခရစ်တော်၌တည်သောသူများသာရရှိမည်ဟု အဘယ်ကြောင့်ပြောရသနည်း။

--------------------------------------------------------------------------------------------------

 လူသားတို့မသေနိုင်သောအခြေအနေအကြောင်းကို ကျမ်းစာ၏ သွန်သင် ချက်အရ ကျမ်းစာမှမဖော်ပြသောဝိညာဉ်သည် သဘာဝ အလျောက်မသေနိုင် ဆိုသည့် အယူနှင့်နှိုင်းယှဉ်သော် (၁ယော၊ ၅း၁၁၊၁၂) ဆွဲယူအဓိပ္ပာယ်ဖော် ရပါမည်။ သုံးပါးတစ်ဆူဘုရားသာလျှင် သေခြင်း မရှိကြောင်းကို ကျွနု်ပ်တို့ သတိရသင့်သည် (၁တိ၊ ၆း၁၅၊၁၆)။ အသက်၏အရင်းအမြစ်တည်ရာလည်း ဖြစ်တော်မူ၏ (ဆာ၊ ၃၆း၉။ ကော၊ ၁း၁၅-၁၇။ ဟေဗြဲ၊ ၁း၂)။

 အာဒံနှင့်ဧဝ၏ကျရှုံးခြင်းမှအစဦပ၍ အပြစ်သည် ကမ္ဘာသို့ ဝင်ရောက် လာခဲ့သည် (က၊ ၃)။ သူတို့မှစ၍ ဆင်းသက်လာသောသူ လူအားလုံး ကျိန်ခြင်း၏အောက်ကျရောက်၍ အိုနာသေရသည့်အပြင် ထာဝရအသက် ဆုလာဘ်သည်လည်း ဆုံးရှုံးရတော့သည်။ သို့သော် ကျွနု်ပ်တို့ကိုချစ်တော် မူသောဘုရားရှင်သည် ကယ်တင်ခြင်း စီမံကိန်း ကိုချမှတ်လျက် ထာဝရအသက် ပြန်လည်ရရှိစေရန် စွမ်းဆောင် ပေးခဲ့သည်။ နဂိုစတင်ခဲ့စဉ်ပေးတော်မူခဲ့သော အသက်မျိုးကို ပြန်၍ ရရှိစေရန်ဖြစ်သည်။ ရှင်ပေါလုရေးသားချက်အရ၊ ‘‘ဤ ကမ္ဘာမတည်မရှိမီ ငါတို့ကိုခရစ်တော်၌ ရွေးကောက်တော်မူသည်နှင့်အညီ ကောင်းကင်ဘုံနှင့် ဆိုင်သောအရာတို့၌ ခပ်သိမ်းသောဓမ္မမင်္ဂလာတို့ကို ခရစ်တော် အားဖြင့် ငါတို့အားပေးသနားတော်မူပြီ’’ (ဧဖက်၊ ၁း၄)။

 တမန်တော်ရှင်ပေါလုက ‘‘လူတစ်ဦး (အာဒံ) ကြောင့် အပြစ်သည် ကမ္ဘာသို့ဝင်လာ၍ အပြစ်ကြောင့်သေဆုံးကြရသည်။ ထိုနည်းတူ ‘‘လူတစ်ယောက် အားဖြင့် (ခရစ်တော်)’’ ထာဝရအသက်အတွက် ကရုဏာလက်ဆောင်သည် လူသားအားလုံးအတွက် ပြန်လည်ရရှိစေသည် (ရောမ၊ ၅း၁၂-၂၁)။ ရှင်ပေါလု သည် တည့်တည့်ရှင်းရှင်းပင် အာဒံကြောင့်ဤလောကသို့ အပြစ်ဝင်လာရ သည်ဟုဆိုသည်။ အာဒံကြောင့် သေခြင်းတရားရှိလာရသည်ဟုဆိုသည်။ လောကကြီးသို့ အပြစ်ဝင်လာခြင်း၊ သေခြင်းတရားရှိလာခြင်းသည် အာဒံကြောင့် မဟုတ်ဟု မည်သူတစ်ဦးတစ်ယောက်မျှ ငြင်းဆိုနိုင်ခြင်းမရှိပါ။

ရှင်ပေါလုသည်လည်း ၁ကော၊ ၁၅း၁၈ ၌ဆိုထားသည်မှာ အကယ်၍ ထမြောက်ခြင်းအကြောင်းမရှိလျှင်၊ ခရစ်တော်၌အိပ်ပျော်နေသူ အားလုံး သည် ပျက်စီးခြင်းသို့ရောက်ပြီဟု ဆိုထားသည်အတိုင်း အကယ်၍ သေဆုံးသူတို့သည် ကောင်းကင်သို့ရောက်ရှိနေလျှင် မည်သို့ပျက်စီးခြင်း ရောက်ရှိနိုင်မည်နည်း။ သေလွန်သွားသောအချိန်မှစ၍ ထိုကောင်းချီး မင်္ဂလာနှင့်ပြည့်သောနေရာသို့ ရောက်နေမည်သာမဟုတ်ပါလား။ ဓမ္မသစ် ကျမ်း၏အဓိကသော့ချက်နှင့် ဗဟိုကျသောသွန်သင်ချက်မှာ ခရစ်တော် ပြန်၍ကြွလာသောအချိန်၌ သေလွန် သူများပြန်လည် နိုးထလာမည့် သွန်သင်ချက်ဖြစ်သည်။ ထိုသွန်သင်ချက်သည် လူ သေဆုံးသည်နှင့် ကောင်းကင်သို့ချက်ချင်းတက်သွားသည် ဟူသော အယူကို မှားယွင်း ကြောင်း ထောက်ပြသွန်သင်နေပါသည်။ မည်သို့ပင်ဖြစ်စေ၊ ယင်းစကား မျိုးကို ကျွန်ုပ်တို့ သင်္ချိုင်း၌ မြေမြှုပ်ခြင်းအစီအစဉ်များတွင် အမြဲကြားရဆဲဖြစ် သည်။

 သေဆုံးသွားသူသည် မြေကြီး၌အိပ်စက်နေကြောင်းကို သတင်းကောင်း အဖြစ် သင်သည်အခြားသူများအား မည်သို့ နားလည်အောင် ပြောနိုင်ပါမည်နည်း။ သူတို့သည် နာကျင်ခြင်း ဒုက္ခလုံးဝမရှိ၊ အေးငြိမ်းစွာနားနေခြင်းဖြစ်ကြောင်း သင်မည်သို့ ပြောကြားမည်နည်း။

သောကြာနေ့ ဒီဇင်ဘာလ ၂ ရက်

ဆက်လက်လေ့လာရန်။

 ‘‘ဝိညာဉ်သည် သဘာဝအတိုင်းမသေနိုင်၊ လူသည် သေသွားသော် လည်း ဝိညာဉ်သည် အသိစိတ်ရှိနေမြဲဟု သွန်သင်သော သွန်သင်ချက် အမှားကြီး ထာဝရငရဲအကြောင်းတို့သည် နှုတ်ကပတ်တော်၏ သွန်သင်ချက်ကို ဆန့်ကျင် သည့်အကြောင်းစုံကို သုံးသပ်လေ့လာရင်း လူတို့၏ခံစားမှုကိုသတိပြုရမည်။ ရေပန်းစားသောယုံကြည်ချက်အရ၊ ကောင်းကင်သို့ကယ်တင်ခံရသောသူသည် မိမိ၏အဆွေအမျိုး အသိုက်အဝန်းကို မြင်နေ၊ တွေ့နေ၊ ကြားနေရသည်။ ကျန်ရစ်သူ အားလုံးနှင့် နီးနီးကပ်ကပ်ရှိရသည်။ သေဆုံးသွားသူတစ်ဦးသည် မိမိချစ်သောသူတစ်ဦးကျန်ရစ်နေလျက် ဒုက္ခရောက်ကြောင်းမြင်နေရလျှင် မည်သို့ ပျော်ရွင်နိုင်မည်နည်း။ မိမိချစ်သောကျန်ရစ်သူသည် ဝမ်းနည်း ငိုကြွေးခံစား နေရကြောင်းကိုမြင်ရသည်။ စိတ်ဆင်းရဲ နေကြောင်းကို မြင်ရသည်။ ဘဝကို ခါးသီးစွာရင်ဆိုင်နေရသည်ကိုမြင်နေလျှင် ကောင်းကင်သည် ပျော်ရွင်သော နေရာ မည်သို့ဖြစ်နိုင်မည်နည်း။ ဆိုးယုတ်သောသူသည် သေသွားလျှင် ချက်ချင်းသူ၏ဝိညာဉ်မှ ငရဲမီးအိုင်အတွင်းရောက်သွားသည့် သွန်သင်ချက်ကိုလည်း မည်သို့ ဝေဖန်နိုင်မည်နည်း။ အပြစ်၏အကြွးကြောင့်ငရဲခံရရန် ဖြစ်လာသော မိတ်ေဆွများကို မြင်နေရသောသူတစ်ဦးအတွက် မည်မျှခံစား ရပါမည်နည်း’’

-ဝ-